[{"text_idx": "#000001", "text": "Bydd pobl sy\u2019n ddigartref neu mewn cartrefi ansefydlog iawn yn cael cynnig profion llif unffordd ar gyfer hepatitis C, ac yn fuan wedi hynny, profion PCR i gyflymu diagnosis a thriniaeth, a thrwy hynny, caiff y risg o drosglwyddiad ei leihau"}, {"text_idx": "#000006", "text": "Gan ddefnyddio cyfleusterau megis cerbyd cymorth symudol, ochr yn ochr a\u0302 thi\u0302m staff Bwrdd Iechyd Prifysgol Bae Abertawe, bydd ti\u0302m The Wallich yn cynnal sgrinio gwrthgorff rheolaidd \u2013 yn debyg i brofion llif unffordd a ddefnyddir i ddatgelu\u2019r coronafeirws \u2013 ymhlith pobl ddigartref a phobl mewn cartrefi ansefydlog iawn maent yn gweithio gyda nhw."}, {"text_idx": "#000007", "text": "Mae hyn yn golygu y gall pobl sy\u2019n profi\u2019n bositif gael eu profi gan ddefnyddio PCR cyflym i gadarnhau haint Hepatitis C gweithredol."}, {"text_idx": "#000010", "text": "Mae arbenigwyr o Ganolfan Technoleg Gofal Iechyd Cyflym yn Ysgol Feddygaeth Prifysgol Abertawe yn gweithio ochr yn ochr a\u0302 phartneriaid ar y prosiect. Eu ro\u0302l fydd dadansoddi\u2019r data i\u2019w gasglu gan y Wallich wrth i\u2019r rhaglen brofi fynd yn ei blaen."}, {"text_idx": "#000012", "text": "\u201cByddwn yn defnyddio\u2019r data sy\u2019n dod i mewn at ddau ddiben.Y cyntaf yw asesu pa mor effeithiol mae\u2019r profion er mwyn rhoi diagnosis cyflym o Hepatitis C, er mwyn i ni allu gweld faint o fudd fyddai wrth ehangu\u2019r cynllun."}, {"text_idx": "#000014", "text": "\u201cMae Accelerate yn helpu arloeswyr yng Nghymru i droi eu syniadau\u2019n atebion, gan ei gwneud hi\u2019n bosib eu mabwysiadu ym meysydd iechyd a gofal. Mae ein cydweithio a\u0302 The Wallich ar y prosiect hwn yn enghraifft berffaith.\u201d"}, {"text_idx": "#000015", "text": "Mae\u2019r rhaglen sgrinio yn cynnig manteision eraill."}, {"text_idx": "#000016", "text": "Yn aml, caiff pobl ddigartref neu mewn cartrefi ansefydlog iawn eu colli pan ddaw i wiriadau gofal iechyd, felly bydd y cynllun yn fuddiol iddyn nhw ac yn lleihau\u2019r nifer gyffredinol o bobl yn Abertawe a\u0302 Hepatitis C."}, {"text_idx": "#000017", "text": "Mae hefyd yn rhoi pwynt cyswllt a phrofiad cadarnhaol i weithwyr gofal iechyd, sy\u2019n cynnig cyfle i gyfeirio cymorth i\u2019w hanghenion eraill."}, {"text_idx": "#000019", "text": "\u201cRydym ni wrth ein boddau ein bod yn gweithio gyda Bwrdd Iechyd Prifysgol Bae Abertawe a Phrifysgol Abertawe i helpu\u2019r bobl rydym ni\u2019n eu cefnogi i fynd i\u2019r afael a\u0302 phroblemau gyda\u2019u hiechyd."}, {"text_idx": "#000020", "text": "\u201cYn aml, pan fydd pobl yn ddigartref, gall eu hiechyd corfforol a meddwl gael eu niweidio yn y broses. Fodd bynnag, gallai cyrchu gofal iechyd a mynd i apwyntiadau yn y ffordd draddodiadol fod yn anodd iddyn nhw."}, {"text_idx": "#000021", "text": "\u201cDyma pam rydym ni wedi datblygu ein ti\u0302m gweithrediadau symudol i fynd allan i bobl, gan gynnig gwasanaethau ar eu telerau nhw, ble bynnag y byddant."}, {"text_idx": "#000022", "text": "\u201cYn ogystal a\u0302 darparu cymorth gyda chartrefi a digartrefedd, mae\u2019n dod yn fwyfwy clir pan fydd ein cerbydau\u2019n mynd allan ac yn parcio fod pobl yn ymddiried ynom ni a gweithwyr proffesiynol eraill sy\u2019n dod gyda ni, i gyrchu cymorth."}, {"text_idx": "#000023", "text": "\u201cBoed yn nyrsys, yn hyfforddwyr swyddi neu\u2019n weithwyr cymorth digartref, gan fynd a\u0302\u2019r cymorth i\u2019r strydoedd i helpu i gyrraedd rhagor o bobl."}, {"text_idx": "#000024", "text": "\u201cProfwyd hyn orau yn ystod y broses o gyflwyno brechiad COVID y gweithion ni arni, er enghraifft."}, {"text_idx": "#000025", "text": "\u201cRydym ni\u2019n gwybod y bydd gweithio\u2019n gydweithredol yn y gymuned i fynd i\u2019r afael ag uchafbwyntiau firysau sy\u2019n cael eu cludo yn y gwaed bendant hefyd yn lleihau niwed i bobl sy\u2019n profi digartrefedd.\u201d"}]